ཟན་ལ་གཏོར་ཆེན་རི་རབ་གྲུ་བཞི་བཞི་བརྩེགས་ཀྱི་སྟེང་གཏོར་ཟླ་མ་སྙིང་ལྟ་བུ་ལོགས་གསུམ་ལ་ནོར་བུ་འབར་བ་རེ་རེ།ཟུར་གསུམ་གྱི་སྤྲད་ཆར་རེ་རེ།རྩེ་མོའི

ངོས་གསུམ་ལ་རེ་རེས་བརྒྱན་ཅིང་སླད་ཆར་པདྨ་འདབ་བརྒྱད་ལ་དཀར་ཐིག་ཉེར་བརྒྱད་ཀྱིས་སྤྲས་པ།པད་འདབ་མཐར་རིལ་བུ་བརྒྱད་ཀྱིས་བསྐོར་བ་ལ་མེ་ཏོག་
གི་ཚོམ་བུ་བཏབ་ཅིང་རྒྱན་སྤྲོས་ཅི་མཛེས་བྱས་པ་ལ་དར་སྣ་ཤ་རྒྱན་སོགས་བྱས་པ་བཀོད།གཡས་གཡོན་ཏུ་སྨན་རཀ།མདུན་དུ་ཕྱི་མཆོད་དང་།ལོགས་ཤིག་ཏུ་ལས་བུམ་ཡང་བཤམ།
གཞན་ཡང་ཕྲིན་ལས་ལ་ཉེ་བར་མཁོ་བའི་ཡོ་བྱད་རྣམས་ཚོགས་པར་བྱའོ།།དངོས་གཞིའི་ཐོག་མར་དབང་དོན་སྒྲུབ་པ་ནི།སྐྱབས་སེམས་བགེགས་བསྐྲད་ནས་བརྩམས་རྟ་ཕག་གསང
བའི་ལས་བྱང་པདྨ་ཕྲེང་བ་ཉིད་མཐར་ཆགས་སུ་བཏང་བ་ལས།ལྷ་བསྐྱེད་ཀྱིས་བདག་བསྐྱེད་གྲུབ་པ་དང་།མདུན་གྱི་གཏོར་སྣོད་རང་བྱུང་ལྷུན་གྱིས་གྲུབ་པའི་གཞལ་ཡས་ཁང

འཇའ་འོད་ཟེར་ཐིག་གིས་བརྒྱན་པའི་དབུས་སུ།གཏོར་ཆེན་རི་རབ་མན་ཆད་དབང་ཆེན་རྟ་མགྲིན་ཡབ་ཡུམ་དམར་པོ་གྲི་ཐོད་འཛིན་ཅིང་དཔལ་དང་དུར་ཁྲོད་ཆས་ཀྱིས་བརྒྱན་པ།རིན་ཆེན་འབར
པ་བླ་མ་རྡོ་རྗེ་ཐོད་ཕྲེང་རྩལ་མཐིང་ནག་རྡོར་དྲིལ་འཛིན་ཅིང་དར་དང་རུས་པ་རིན་པོ་ཆེས་བརྒྱན་ཅིང་ཡུམ་མཚོ་རྒྱལ་དཀར་མོ་གྲི་ཐོད་འཛིན་པ་ལ་འཁྱུད་པ།པདྨ་འདབ་བརྒྱད་འཁོར་གྱི་དཔའ་བོ་གིང་བཞི་དང་མཁའ
འགྲོ་སྡེ་བཞི་ཡབ་ཡུམ།ཕྱིའི་ལྕགས་རི་ལ་སོགས་པ་མཁའ་འགྲོ་ཆོས་སྐྱོང་སྤྲིན་གཏིབས་པ་ལྟར་བཞུགས་པས་མདོར་ན་རྩ་གསུམ་ཡོངས་རྫོགས་ཀྱི་ཕུང་པོ།སྣང་སྲིད་གཞིར་བཞེངས་ཀྱི
དཀྱིལ་འཁོར།དངོས་གྲུབ་ཀུན་འདུས་ཀྱི་རྒྱ་མཚོ་ཆེན་པོར་གསལ་བར་གྱུར།དེ་དག་གི་གནས་གསུམ་གྱི་ཡིག་འབྲུ་གསུམ་ལས་འོད་ཟེར་འཕྲོས་ཡེ་ཤེས་པ་སྤྱན་དྲངས་ཏེ་ཐིམ་པར་གྱུར།
ཅེས་གསལ་གདབ་ལ་ཚིག་བདུན་གསོལ་འདེབས་འཕྲོས་སུ་གཞུང་གི་སྤྱན་འདྲེན་མན་ཆད་བྱ།བསྟོད་པའི་གོང་དུ།མ་བཅོས་སྤྲོས་བྲལ་ཤློ་ཀ་གཅིག་གིས་བསྟོད།བཟླས་པའི་ཐོག་མར་བཛྲ་གུ་རུ་དང་ཐོད་ཕྲེང་རྩལ་བཟླས་ལ
དབང་བཞིའི་ཏིང་ངེ་འཛིན་སྤྱི་ལྟར་བྱ།འགལ་མེ་ཀླང་སྐོར་རམ་བདེ་ཆེན་གྱི་བཟླས་པའི་འཕྲོ་འདུས་གཞུང་གསལ་རྟ་སྔགས་འཁོར་བཅས་བཟ་ཞིང་སྟོང་ཚིག་གི་མཆོད་བསྟོད་བྱ།ལས་བུམ་གྱི་ནང་དུ་པད་ཟླའི་གདན་ལ་ཧཱུྃ

ལས་བཅོམ་ལྡན་འདས་རྡོ་རྗེ་སེརྨ་དཔའ་དཀར་པོ་རྡོ་རྗེ་དང་དྲིལ་བུ་འཛིན་ཅིང་རྒྱན་ཐམས་ཅད་རྫོགས་པའི་ཐུགས་ཀར་ཟླ་བའི་དཀྱིལ་འཁོར་གྱི་སྟེང་དུ་ཧཱུྃ་ལ་ཡི་གེ་བརྒྱ་པའི
སྔགས་ཕྲེང་གིས་བསྐོར་བ།བཟླས་པས་ཐུགས་རྒྱུད་བསྐུལ་བས་འཕྲོ་འདུའི་འོད་ཀྱིས་དོན་གཉིས་བྱས།སྔགས་འཁོར་ལས་བདུད་རྩིའི་རྒྱུན་བབས་བུམ་པ་གང་བར་གྱུར་པར་བསམྦ་ལ་ཡིག་བརྒྱ་ཅི་འགྲུབ་པཟ།
མཐར་ཨརྒྷཾ་སོགས་ཀྱིས་མཆོད།མི་རྟོག་རྡོ་རྗེ་སོགས་ཀྱིས་བསྟོད།སྐབས་འདིར་འགྲུབ་ན་མེ་མཆོད་བསྡུས་པ་དང་ལུང་མའི་གཏོར་འབུལ་བྱ།ཚོགས་བྱིན་རླབས་ནས་བསྒྲལ་བསྟབ་ཡན་གྲུབ་པ་དང་བྱིན་རླབས་ཆུ་རྒྱུན་གཅིག་མའི་དབང་ལེན་སྤྱི
ལྟར་བྱའོ།།དེ་ནས་དབང་བསྐུར་བ་ནི།སློབ་མ་ལ་ཡིག་བརྒྱ་བཟླ་བཞིན་ཁྲུས་བྱ།མཎྜལ་བཀྱེ་བསྡུ་དང་སེམས་བསྐྱེད་གསལ་བཏབ་ལ།དེའང་ཐེག་པ་རིམ་དགུའི་ཡང་རྩེ་ཨ་ཏི་རྫོགས་པ་ཆེན་པོ་ལ་སེམས་ཀློང་མན་ངག་གི
སྡེ་གསུམ་དུ་མཆིས་པ་ལས་འདིར་མན་ངག་གི་སྡེ།དེ་ལའང་ཕྱི་སྐོར།ནང་སྐོར།གསང་སྐོར།ཡང་གསང་གི་སྐོར།བླ་མེད་འབྲས་བུའི་སྐོར།སྣ་ཚོགས་ཐབས་ཀྱི་སྐོར་དང
ལྔར་ཡོད་པ་ལས་འདིར་བླ་མེད་འབྲས་བུའི་སྐོར།དེ་ལའང་འཕྲུལ་གཞི་རྩིས་ཀྱི་སྐོར།བཤད་ཏིག་སྤྲོས་པའི་སྐོར།སྒོམ་པ་ལམ་གྱི་སྐོར།མངོན་སུམ་སྙིང་ཏིག་གི་སྐོར་དང་བཞི་ཡོད

པ་ལས་ཀུན་གྱི་ཡང་ཟབ་སྙིང་ཏིག་གི་ཆོས་སྡེ་ཡིན་ཅིང་།དེ་ལ་ཕ་རྒྱུད་མ་རྒྱུད་གཉིས་ལས།འདིར་ནི་མ་རྒྱུད་ཀློང་གསལ་ཉི་མའི་རྒྱུད་ལ་བརྟེན་པ་གསེར་ཞུན་མ་ཕྱུང་བ་ལྟ་བུ་སྟེ།གཞུང་ལས།།
སྙིང་པོའི་ཐུགས་གཏེར་དཔག་མེད་བསམ་ཡས་ཀྱང་དྷ་ཀུན་ལས་ཁྱད་འཕགས་ཡང་གསང་སྙིང་པོའི་གཏེརཿབོད་ཡུལ་ས་འོག་ཀུན་གྱི་གཏེར་གཅིག་མཿཞེས་སོགས་རྡོ་རྗེའི་གསུང་གིས་བསྔགས
པའི་དམ་ཆོས་ཀློང་གསལ་སྙིང་ཐིག་ཅེས་ཟབ་གཏེར་ཉི་ཤུ་རྩ་ལྔའི་ཡང་ཞུན་འདི་ཉིད་གཏེར་ཆེན་ཆོས་ཀྱི་རྒྱལ་པོ་འགྲོ་འདུལ་རཏྣ་གླིང་པས་གུང་ཐང་མཁར་གྱི་བྲག་དམར་རི་མོ་ཅན་ནས་སྤྱན་
དྲངངས་པ་སྟེ།དེའི་སྨིན་བྱེད་ཀྱི་སྐོར་ལ་བསྐྱེད་རིམ་གཙོ་བོར་གྱུར་པ་གསུམ།རྫོགས་རིམ་གཙོ་བོར་གྱུར་པ་བཞི།གཉིས་ཀའི་ཆོས་སྒོ་འབྱེད་པ་བཅས་སྡེ་ཚན་གསུམ་དུ་བཞུགས་པ
ལས་སྐབས་འདིར་བསྐྱེད་རྫོགས་གཉིས་ཀའི་ཆོས་སྒོ་འབྱེད་ཅིང་སྨིན་བྱེད་ཡོངས་རྫོགས་སུ་གྱུར་པ་ཐོབ་པས་ཆོག་པའི་དབང་།མཐོང་བས་ཆོག་པའི་གནད།ཐོས་པས་ཆོག་པའི་གདམས་ངག།
གཏོར་མ་ལ་བརྟེན་པའི་བྱིན་རླབས་དབང་བསྐུར་ཞུ་བའི་ཡོན་ཏུ་མཎྜལ་འབུལ་བར་ཞུ།ཞེས་འབུལ་དུ་གཞུག།ཕྱག་སྙིམས་པ་མེ་ཏོག་དང་བཅས་ཐལ་མོ་སྦྱོར་ལ་གསོལ་བ་འདེབས་པ་འདིའི་རྗེས་ཟློས

ཀྱེ།དུས་གསུམ་སངས་རྒྱས་ཐམས་ཅད་ཀྱིཿསྐུ་གསུང་ཐུགས་ཀྱི་སྲས་ཆེན་པོཿརྩ་བ་གསུམ་གྱི་ངོ་བོ་མཆོགཿརྒྱལ་བའི་སྤྱི་གཟུགས་བླ་མ་ལཿབདག་ཅག
སྒོ་གསུམ་རབ་དང་བསཿལུས་ངག་ཡིད་གསུམ་སྐུ་གསུམ་དུཿསྨིན་པར་བྱེད་པའི་དབང་བསྐུར་ཞུཿ།བླ་མ་རྡོ་རྗེ་འཛིན་པ་དགོངསཿབདག་ཅག་སྐལ་དམན་འགྲོ་བ་རྣམསཿའཁོར་བ་
མཐའ་མེད་རྒྱ་མཚོ་རུཿབྱིང་བ་སྐྱབས་མེད་བདག་ཅག་སྐྱོབ༈།སྨིན་གྲོལ་ལམ་དུ་ཞུགས་པའི་ཕྱིརཿདབང་བཞི་རྫོགས་པར་བསྐུར་དུ་གསོལཿལན་གསུམ།དེ་ལྟར་གསོལ་བ་བཏབ་པ་ལ
བརྩེ་བའི་ཐུགས་རྗེས་གནང་བ་སྩལ་ཞིང་ཆོས་ཀྱི་སྒོ་དབྱེ་བར་བྱ་བ་ཡིན་ཏེ།ཨེ་མ་ཁྱེད་རྣམས་སྐལ་བ་བཟང་དྷསྨིན་བྱེད་གྲོལ་བའི་ཐབས་ཆེན་པོཿདབང་བཞི་རྫོགས་པར་བདག་གིས་བསྐུརཿ
དམ་ཚིག་ཚུལ་བཞིན་བསྲུང་བ་དང་ཿཅི་གསུང་བཀའ་ལས་མ་འདའ་ཞིགཿའདི་ནི་དོན་ཆེན་དམ་པའོཞེས་བརྗོད།མདུན་གྱི་ནམ་མཁར་རྩ་བ་གསུམ་གྱི་དཀྱིལ་འཁོར་ལ་རྒྱལ་བ་སྲས་
བཅས་དམ་ཅན་སྲུང་མ་དང་བཅས་པས་བསྐོར་ཏེ་བཞུགས་པར་མོས་ལ་ཐེག་པ་ཆེན་པོའི་ཚུལ་ལུགས་ལྡན་པས་སྐྱབས་སུ་འགོ་བ་འདིའི་རྗེས་ཟློས།ན་མོ་བླ་མ་ཡི་དམ་མཁའ་འགྲོ་དང་ཿསངས

རྒྱས་ཆོས་དང་དགེ་འདུན་སོགསརྦྦསྐྱབས་འོས་མཆོད་འོས་ཐམས་ཅད་ལཿ།འདི་ནས་བཟུང་སྟེ་བྱང་ཆུབ་བར་བྷ་བདག་སོགས་འགྲོ་བ་མ་ལུས་པཿ།གུས་པས་ཕྱག་འཚལ་སྐྱབས།།
སུ་མཆིཿལན་གསུམ།སེམས་ཅན་ཐམས་ཅད་ཀྱི་དོན་ཏུ་སངས་རྒྱས་ཐོབ་པར་འདོད་པའི་འདུན་པས་སྨོན་པ་སེམས་བསྐྱེད་འདིའི་རྗེས་ཟློས།བླ་མ་ཡི་དམ་མཁའ་འགྲོ་དགོངསཿ
བདག་གིས་འགྲོ་བ་ཀུན་དོན་དུཿབྱང་ཆུབ་སེམས་མཆོག་རིན་པོ་ཆེཿདམ་པ་བདག་གིས་བསྐྱེད་པར་བགྱིཿལན་གསུམ།སངས་རྒྱས་འཐོབ་པའི་ཕྱིར་དུ་བྱང་ཆུབ་ཀྱི་སྤྱོད་པ་ལ་སློབ་པའི
འདུན་པས་འཇུག་པ་སེམས་བསྐྱེད་འདིའི་རྗེས་ཟློས།བླ་མ་ཡི་དམ་མཁའ་འགྲོ་དགོངསརྒྱབདག་གི་ལུས་ངག་ཡིད་གསུམ་གྱིས་ཌྷའགྲོ་བ་སེམས་ཅན་དོན་གྱི་ཕྱིར་དྷ།སྲིད་མཚོ་སྐོལ
བབར་དམ་བཅའ་འོལན་གསུམ་བྱའོ།།དེ་ནས་དབང་གི་གཞི་འགོད་པ་ཡེ་ཤེས་པ་དབབ་པའི་སླད་དུ་ཁྱེད་དང་རྣམས་ལུས་གན་རྣམ་སྣང་གི་ཆོས་བདུན་དང་ལྡན་པས་དམིགས་པ་འདི་ལྟར།
དུ་སྒོམས་ཤིག།སྐད་ཅིག་གིས་པད་ཉིའི་གདན་ལ་རྡོ་རྗེ་ཕག་མོ་དམར་མོ་གྲི་ཐོད་འཛིན་ཅིང་ཕྱག་རྒྱ་ལྔས་བརྒྱན་པར་གསལ་བའི་སྙིང་གི་དཀྱིལ་དུ་གཡུང་དྲུང་དམར་པོའི་ཡན་ལག་བཞི་ལ་ཧ་རི་ནི་ས།།།

སྟེང་དུ་ཟླ་བའི་དཀྱིལ་འཁོར་ཡཾ་གིས་མཚན་པ།བླ་མས་ཡཾ་ཞེས་བརྗོད་པའི་རྐྱེན་གྱིས་ཡཾ་ལས་རླུང་གཡོས།སྙིང་གཡུང་དྲུང་ཡིག་འབྲུ་དང་བཅས་པ་གཡས
བསྐོར་དུ་དྲག་ཏུ་འཁོར།ལྷོ་ནུབ་རྔ་ཡབ་གླིང་དྲང་མཁའ་སྤྱོད་ནས་བླ་མ་ཡི་དམ་མཁའ་འགྲོའི་ཚོགས་དཔག་ཏུ་མེད་པ་ཁ་བ་བབས་པ་ལྟར་ཐིབ་ཐིབ་བྱོན།ཁྱེད་རང་རྣམས་ཀྱི་ཚངས་བུག
ནས་ཞུགས་ཏེ་སྙིང་ནང་དུ་འཁྲབ་ཅིང་གར་བྱེད།སྙིང་དང་གཡུང་དྲུང་རྣམས་འུར་སྒྲ་དང་བཅས་ཏེ་དྲག་ཏུ་འཁོར་པ་ལ་རིག་པ་རྩེ་གཅིག་ཏུ་གཏོད་ཅིག།འཛེམ་ན་མཁའ་འགྲོ་གསང་བའི་སྲོག་གི་རྫས་རྔ་
དུག་པ་དང་།ཆང་དང་སྦྱར་ལ་སྤྱི་བོར་བྱུག།ཉམ་འཛོམ་ན་གུ་གུལ་སོགས་བདུག་ཅིང་རོལ་མོ་བསྒྲགས་ལ།ཧཱུཾ།ཆོས་སྐུ་སྐྱེ་བ་མེད་པའི་ངང་ཉིད་ལསཿཐུགས་རྗེ་འགགས་མེད་དངོས་གྲུབ་ཀུན་གྱི་གཏེརཿ།སྐུ
གསུང་ཐུགས་ཀྱི་བྱིན་ཆེན་དབབ་ཏུ་གསོལཿཡེ་ཤེས་ལྔ་ཡི་དབང་མཆོག་བསྐུར་དུ་གསོལཿཨོཾ་བཛྲ་ས་མ་ཡ་ཨཱ་བེ་ཤ་ཡ་ཧཱུྃཿཞེས་དྲག་ཏུ་བརྗོད་ལ་བྱིན་དབབ་བོ།།དེ་ནས་དབང་གི་སྣོད་བཅོས་པའི་
སླད་དུ་ཁྱེད་རང་རྣམས་གང་དུ་གནས་པའི་གོ་སར་པདྨ་དང་ཉི་མའི་གདན་ལ་དབང་ཆེན་རྟ་མགྲིན་གྱི་སྐུ་འདི་ལྟར་དུགསལ་ཐོབ་ཅིག།ཧཱུྃཿཡི་གེ་ཧྲཱིཿཡི་འཕྲོ་འདུ་སོགས་ལས་བྱང་ལྟར་ལ།མེ་ཕུང་ཀློང་ན་

བཞུགསཿ།དེ་ལྟར་དུ་གསལ་བའི་སྤྱི་བོར་པདྨ་དཀར་པོ་འདབ་མ་སུམ་བརྒྱ་དྲུག་ཅུའི་ལྟེ་བར་ཨོཾ་དཀར་པོ།མགྲིན་པར་པདྨ་དམར་པོ་འདབ་མ་བཅུ་དྲུག་གི་ལྟེ་བར་ཨཱཿདམར་པོ།ཐུགས་ཀར
པདྨ་མ་ཐིང་ག་འདབ་མ་སུམ་ཅུ་རྩ་གཉིས་ཀྱི་ལྟེ་བར་ཧཱུྃ་མཐིང་ཁ།ལྟེ་བར་པདྨ་སེར་པོ་འདབ་མ་དྲུག་ཅུ་རྩ་བཞིའི་ལྟེ་བར་ཧྲཱིཿལྗང་གུ་ཁ་དོག་ལྔ་དང་ལྡན་པ་རྣམས་གས་ལ་ཐོབ་ཅིང་།།དེ་ནས་བྱིན་དབབ་པ
ནི།གཏོར་ཆེན་རྩ་གསུམ་ཡོངས་རྫོགས་ཀྱི་དཀྱིལ་འཁོར་འདི་ཉིད་སྤྱི་བོར་བཞག་པས་བླ་མའི་སྤྱི་བོ་ནས་ཨོཾ་དཀར་པོ་འོད་དུ་ཞུ།ཐིག་ལེའི་རྣམ་པར་བབ།ཁྱེད་རང་གི་སྤྱི་བོར་པདྨའི་དབུས
ཀྱི་ཨོཾ་ལ་ཐིམ་པར་མོས་ཤིག།གཏོར་མ་སྤྱི་བོར་བཞག་ལ།ཨོཾ་གུ་རུ་དེ་ཝ་དྷཱ་ཀི་ནཱི་ཛྙོ་ཀི་ནཱི་ཀཱ་ཡ་ཨ་བྷི་ཥིཉྩ་ཨཱ་བེ་ཤ་ཡ་སརྦ་དྷརྨ་ཨཱཏྨ་ཀོ྅ཧཾཿདེས་བུམ་པའི་དབང་ཐོབ།སྐུའི་བྱིན་རླབས་ཞུགས་པས
བསྐྱེད་རིམ་བསྒོམ་པ་ལ་དབང་ཐོབ་པ་ཡིན་ནོ།།ཡང་བླ་མའི་མགྲིན་པ་ནས་ཨཱཿདམར་པོ་འོད་དུ་ཞུ།ཐིག་ལེའི་རྣམ་པར་བབ།ཁྱེད་རང་གི་མགྲིན་པར་པདྨའི་དབུས་ཀྱི་ཨཱཿལ་ཐིམ་པར་མོས་ཤིག།
གཏོར་མ་མགྲིན་པར་བཞག།སྔགས་སྔར་ལྟར་ལ།ཀཱ་ཡའི་མལ་དུ།ཝཱཀ་སྦྱར།དེས་གསང་བའི་དབང་ཐོབ།གསུང་གི་བྱིན་རླབས་ཞུགས་པས་རྩ་རླུང་བསྒོམ་པ་ལ་དབང་བ་ཡིན་ནོ།།ཡང་བླ་མའི་ཐུགས

ཀ་ནས་ཧཱུྃ་མཐིང་ག་འོད་དུ་ཞུ།ཐིག་ལེའི་རྣམ་པར་བབ།ཁྱེད་རང་རྣམས་ཀྱི་སྙིང་གའི་པདྨའི་དབུས་ཀྱི་ཧཱུྃ་ལ་ཐིམ་པར་མོས་ཤིག།གཏོར་མ་སྙིང་གར་བཞག།སྔགས་སྔར་ལྟར་ལ།ཙིཏྟ་སྦྱར།
དེས་ཤེས་རབ་ཡེ་ཤེས་ཀྱི་དབང་ཐོབ།ཐུགས་ཀྱི་བྱིན་རླབས་ཞུགས་པས་ཕྱག་རྒྱ་ཆེན་པོ་བསྒོམ་པ་ལ་དབང་བ་ཡིན་ནོ།།ཡང་བླ་མའི་ལྟེ་བ་ནས་ཧྲཱིཿལྗང་གུ་འོད་དུ་ཞུ།ཐིག་ལེའི་རྣམ་པར་བབ།ཁྱེད
རང་རྣམས་ཀྱི་ལྟེ་བའི་པདྨའི་དབུས་ཀྱི་ཧྲཱིཿལ་ཐིམ་པར་མོས་ཤིག།གཏོར་མ་ལྟེ་བར་བཞག་ལ།ཀཱ་ཡ་ཝཱ་ཀ་ཙིཏྟ།ཞེས་སྦྱར།དེས་དབང་བཞི་པ་ཚིག་དབང་རིན་པོ་ཆེ་རྩལ་དབང་དུ་ཐོབ།སྐུ་གསུང
ཐུགགས་ཡོངས་རྫོགས་ཀྱི་བྱིན་རླབས་ཞུགས།ཕྲིན་ལས་བཞི་ལ་དབང་ཐོབ་པར་གྱུར་པ་ཡིན་པས་དེ་ལྟར་དུ་ངེས་ཤེས་བསྐྱེད་མཛོད།དེ་ནས་གཉིས་མེད་དུ་བསྲེ་བ་ནི།རྩ་བ་གསུམ་གྱི་ངོ་བོ་གཏོར་ཆེན་དང་།།
རང་གི་རྩ་བའི་བླ་མ་དབྱེར་མེད་པའི་གནས་བཞི་ནས་འོད་ཟེར་ཁ་དོག་སྣ་ཚོགས་པ་འཕྲོས་ནས་ལུས་ཐམས་ཅད་ལ་ཐིམ་ཞིང་དབང་བཞི་ཡོངས་རྫོགས་སུ་ཐོབ་ནས།སྣང་སྲིད་ཐམས་ཅད་བདེ་བ་ཆེན་པོའི་ངང
དུ་རྫོགས་པའི་ངེས་ཤེས་བསྐྱེད་པར་ཞུ།རེ་ཞིག་འདི་ཙམ་གྱིས་སྨིན་བྱེད་རྫོགས་པར་བྱེད་ན་སྐབས་འདིར་རྫོགས་རིམ་དབང་ཆེན་ནང་གི་ཚིག་དབང་ལྟར།ཁྱེད་རང་རྣམས་ལུས་གནད་རྣམ་སྣང་ཆོས་བདུན་སོགས་ནས།དབྱེར་མེད་དུ

གྱུར་པ་ཡིན་ནོ།།བར་བྱ།འདི་ཉིད་སྒྲ་འབྱེད་དུ་བྱེད་ཅིང་བསྐྱེད་རྫོགས་དབང་རྣམས་ཕྱེ་ནས་བསྐུར་ན་སྐབས་འདིར་མི་དགོས་སོ།།གང་ལྟར་བླ་མས་མེ་ཏོག་འཐོར་ཞིང་།ཧོཿའགྲུབ་པར་གྱུར་ཅིགཿསྨིན་པར་གྱུར་ཅིགཿཡོངས
རྫོགས་དམ་པ་ཐོབ་པར་གྱུར་ཅིགཿཅེས་ལན་གསུམ་བརྗོད་དོ།།དེ་ལྟར་གཏོར་མ་ལ་ཤེས་པ་གསུམ་མམ་བཞི་ལྡན་ཏུ་བཤད་པ་ལས།ཐོག་མར་དཀྱིལ་འཁོར་དུ་ཤེས་པས་བསྒྲུབས།བར་དུ་ལྷར་ཤེས་པས
དབང་བསྐུར་བ་སོང་ནས།མཐར་དངོས་གྲུབ་ཏུ་ཤེས་པ་ནི་གཏོར་མའི་ཡེ་ཤེས་པ་གཤེགས།དམ་ཚིག་པ་འོད་དུ་ཞུ་བས་དངོས་གྲུབ་ཀྱི་རྒྱ་མཚོ་ཆེན་པོར་འཁྱིལ་པ་དེ་ཉིད།ཁྱེད་རང་རྣམས་ཡི་དམ་རྟ
མཆོག།མགྲིན་པར་བླ་མ།རྩ་གནས་སུ་དྷ་ཀི་མ་ཏིལ་གྱི་གོང་བུ་ལྟར་གསལ་ཏེ་རོལ་པས་བྱིན་རླབས་དང་དངོས་གྲུབ་ཀྱི་དབྱིག་ཆེན་པོ་ཐོབ་པར་མོས་ཤིག།གཏོར་མ་ལག་གཡས།བདུད་རྩི་ཀ་པཱ་ལ་གཡོན་ཏུ་ཐོགས
ལ།ཨོཾ་ཨཱཿཧཱུཾ་ཧྲཱིཿགུ་རུ་དེ་བ་དྷ་ཀི་ནཱི་ཛྙོ་ཀི་ནི་སརྦ་སིདྡྷི་ཧཱུྃ་ཧཱུཾ་ཨཱཿཀཱ་ཡ་ཝཱཏ།ཙིཏྟཱ་སིདྡྷི་ཕ་ལ་ཧཱུྃ་ཨ་ལ་ལ་ཧོཿཞེས་བརྗོད་ལ་བཟའ་བཏུང་དུ་སྦྱིན་ཏ་རོལ་དུ་བཅུག།དེ་ནས་ཤིས་བརྗོད་ཇི་ལྟར་འོས་པ་བྱ།དེ་ལྟར་བླ་མའི།།
གཏོར་མ་ལ་བརྟེན་ནས་དབང་བཞི་རྫོགས་པར་བསྐུར་ནས་བྱིན་རླབས་ཀྱི་རྒྱུན་འབེབས་པར་བྱེད་པའི་ཐབས་ལེགས་པར་བསྒྲུབས་ཟིན་པས་སྤྱི་དང་བྱེ་བྲག་གི་དམ་ཚིག་ཚུལ་བཞིན་དུ་བསྲུང་བའི་བློས་འདིའི

རྗེས་ཟློས།གཙོ་བོས་ཇི་ལྟར་སོགས་རྗེས་ཀྱི་རིམ་པ་སྤྱི་ལྟར་བྱའོ།།དེ་ནས་བདག་བསྐྱེད་དང་ཚོམ་བུ་ལ་དམིགས་ཏེ་ཚེགས་ལ་རོལ་ཅིང་ལྷག་མ་མན་ཆད་རྗེས་ཀྱི་བྱ་བ་རྣམས་ཀྱང་ལས་བྱང་ལྟར་བྱས་པས་འགྲུབ་བོ།།།
འདིས་ཀྱང་འགྲོ་མང་རྒྱུད་སྨིན་ནས།།རིག་པ་འཁྲུལ་མེད་གཞི་ཐོག་ཕེབ།།གདོད་མའི་དབྱིངས་སུ་ཁམས་གསུམ་པོ།།ཡོངས་གྲོལ་ཡེ་ཤེས་ཀུན་ཁྱབ་ཤོག།ཅེས་པའང་ཀུན་བཟང་བཀའ་བརྒྱུད་ལ་མོས་པ་ལྷུར་ལེན་པའི་རྩིས་བྲལ་གྱི་ཇོ་གི་པདྨ་གར་དབང
བློ་གྲོས་མཐའ་ཡས་པའི་སྡེས་དཔལ་སྤུངས་ཡང་ཁྲོད་ཙཱ་འདྲ